text: Amalie døde som 12-årig. Nu samler hendes klassekammerater ind
  25 marts 2015 kl. 09.58
  240 elever løber fredag for at ære deres afdøde kammerat og samle penge ind til Børnecancerfonden.
  Amalie Seerup Nielsen blev kun 12 år.
  I januar 2013 fik hun kræft i hjernen. Hun døde i december 2014.
  Når de 240 elever på Bøgballe Friskole i Hedensted Kommune fredag deltager i Team Rynkeby Skoleløbet er det for at ære Amalie og samtidig samle penge ind.
  - Vi er en lille skole, så de fleste elever kendte Amalie. Hun var en smilende, dygtig og elsket klassekammerat, som selv da sygdommen var hårdest ved hende også formåede at tænkte på andre, siger Bent Vestergaard, skoleleder på Bøgballe Friskole.
  - Vi tænker på Team Rynkeby Skoleløbet som om, at vi øremærker pengene til Amalie ? pengene går ubeskåret til Børnecancerfonden, og dermed er vi med til at give et bidrag til forskningen i børnekræft, så andre børn som Amalie ikke skal dø af en tumor, siger Bent Vestergaard.
  